kardosdrur/scandi-wiki huggingface dataset:
Ludvig Frederik Kock

Ludvig Frederik Kock (født 19. november 1847 i Grenå, død 21. april 1928 i København) var en dansk sagfører.
Kock var søn af konsul Niels Larsen Kock og Jensine f. Bloch.  Han blev exam.jur. i 1869 og var efterfølgende fuldmægtig hos bl.a. overretsprokurator Vilhelm Rode. I 1874 nedsatte han sig som sagfører i København og opbyggede snart en betydelig sagførervirksomhed med speciale i boer og skiftesager. Kock blev særligt en populær sagfører i det københavnske borgerskab, hvori han vanligt færdedes som en dygtig og trofast rådgiver.  

Foruden sin store juridske forretning varetog Kock en række tillidshverv. Han var forstander for Budolphi Kloster i Sankt Peders Stræde i adskillige år samt formand for den Danske Sagførerforenings Understøttelsesfond til sin død. I denne stilling, som gav Kock et særdeles positivt ry i sin samtid, var han en stor støtte for mindre heldigt stillede standsfæller og deres efterladte. Desuden var Koch stærkt kunstinteresseret og fungerede som formand for Foreningen for Dansk Kunst samt Komiteen til Raadhusets kunstneriske Udsmykning. Han stiftede en række legater og var udnævnt både Ridder af Dannebrog og Dannebrogsmand.

Kock giftede sig i 1875 med Anna Helene Louise f. Walløe, datter af slagtermester Niels Walløe.

Kilder 
 Berlingske Tidende, 22. april 1928
 H. Hjort-Nielsen, Danske Sagførere, 1869-1919

Danskere i 1800-tallet
Danskere i 1900-tallet
Advokater fra Danmark
Personer fra København
Personer i Kraks Blå Bog (afdøde)
Riddere af Dannebrog
Medlemmer af Komiteen til Raadhusets kunstneriske Udsmykning
Legatstiftere fra Danmark
Filantroper fra Danmark
Glasgow (flertydig)

Glasgow kan henvise til:

 Glasgow - by i Skotland

 Canada
 New Glasgow, Nova Scotia
 Glasgow, Ontario

 New Zealand
 The Glasgow Range, et bjergområde på Sydøen

 Suriname
 Glasgow, Suriname in Nickerie District

 USA
 Glasgow, Alabama
 Glasgow, Californien
 Glasgow, Delaware
 Glasgow, Georgia
 Glasgow, Iowa
 Glasgow, Illinois
 Glasgow, Kentucky
 Glasgow Township, Wabasha County, Minnesota
 Glasgow, Missouri
 Glasgow Village, Missouri
 Glasgow, Montana
 Glasgow, Oregon
 Glasgow, Pennsylvania
 Glasgow, Tennessee
 Glasgow, Virginia
 Glasgow, West Virginia
Grønland (flertydig)

Grønland er et autonomt selvstyrende land indenfor Kongeriget Danmark.

Grønland kan også referere til:
 Grønland (film) - en dokumentarfilm fra 1981 instrueret af Jørgen Roos
 Tidsskriftet Grønland - med artikler om grønlandske forhold
 Grønland (Oslo) - en gade og et kvarter øst for Oslo centrum
 Grønland Station - en metrostation
 Grønland (Drammen) - en gade i Drammen
 Grønland (linjeskib) - et linjeskib i den dansk-norske marine

Personer
 Peter Grønland (1761-1825) - en dansk komponist
 Theude Grønland (1817-1876) - en dansk kunstmaler
DK-Benzin A/S

DK-Benzin A/S var en dansk kæde af selvejende, selvstændige tankstationer, som blev grundlagt i 1982. Med tiden blev tankstationer tilhørende tidligere kæder selvstændige og blev en del af DK-Benzin-kæden.

Grundet en større priskrig på benzin i begyndelsen af 2000'erne, blev selskabet opkøbt af OK Benzin a.m.b.a. i 2004 og frem til 2009 ført videre som datterselskab til OK Benzin.

I 2009 valgte OK at nedlægge DK-Benzin og tilbød de selvstændige tankstationer at blive del af OK-kæden. Dermed ophørte DK-Benzin med at eksistere.

Referencer 

Etableret i 1982
Ophørt i 2009
Tankstationer i Danmark
Nord (flertydig)

Nord kan henvise til:

 Nord - verdenshjørne

 steder
 Nord, Californien
 Nord (departement), et departement i nordlige Frankrig
 Nord, Haiti, et departement i det nordlige Haiti
 Station Nord, et militær og videnskabelig base
 Nord, Burkina Faso, region
 Nord Region, Cameroun

 andet
 Nord (film) – dansk spillefilm fra 2017 instrueret af Laurits Flensted-Jensen
Louis Larsen

Louis Larsen (født 1. oktober 1856 i København, død 8. marts 1909 sammesteds) var en dansk møbelfabrikant, tapetserer og oldermand.

Larsen var søn af møbelfabrikant Lars Larsen og Claudine f. Hansen. Hans mor var datter af den succesrige møbelfabrikant Christian Bergnæs Hansen, grundlægger af C.B. Hansens Etablissement, hvor Larsens far var værkfører. Den gamle familieejet møbelforretning var den største og mest rentable af sin slags i Danmark, og Larsens slægt regnedes blandt sin tids mest repekterede håndværksfamilier.   

Larsen, hvis levevej allerede syntes givet fra barnsben, blev oprindeligt uddannet tapetserer hos sin far, men indtrådte snart i familiens forretning, som havde hovedsæde på Holmens Kanal 4. Hans morfar var død i 1868 og havde allerede året forinden overdraget forretningen til sin søn Charles Hansen og svigersøn. Larsen overtog siden sin fars plads som medindehaver i 1894. Året efter døde hans morbror, hvorefter Larsens fætter Einar Hansen tiltrådte i forretningen]. Sammen ledte de forretningen frem til 1905, hvor Hansen udtrådte. Samtidig blev Larsen eneejer og solgte få år senere forretningens domicil på Holmens Kanal til Københavns Handelsbank, hvorefter adressen flyttedes til Store Kongensgade 29.  
 
I 1899 blev Larsen udnævnt til oldermand for tapetsererlavet og glemte således aldrig sit oprindelige håndværk på trods af sine forpligtelser over for familievirksomheden. Larsen var yderst respekteret blandt sine standsfæller og spillede i øvrigt en stor og vigtig rolle i det københavnske forretningsliv og kulturliv. Han blev bl.a. udnævnt formand for komiteen ved 250-års-jubilæet for Stormen på København i 1909. Ganske få uger efter festlighederne døde Larsen imidlertid meget pludseligt og under ganske dramatiske omstændigheder, da han blev ramt af et hjerteslag på talerstolen i tapetserelavet den 8. marts 1909.   

Larsen begravedes under stor deltagelse fra Holmens Kirke. Provst Hans Mathias Fenger holdt tale ved graven: "Det gamle Ord "Adel forpligter" gælder enhver Stand, ogsaa Haandværkernes. Louis Larsen var sig de forpligtelser bevidst, som hans gode gamle Navn paalagde ham, og viste sig i Stand til at indfri dem. Hans Virksomhed blev aldrig blot et Spørgsmaal om Penge, men han satte en Ære i at højne det danske Haandværks Anseelse"

Kilder 
 Politiken, 19. marts 1909
 Berlingske Tidende, 19. marts 1909

Noter 

Oldermænd fra Danmark
Fabrikanter fra Danmark
Danskere i 1800-tallet
Danskere i 1900-tallet
Personer fra København
Frimurere fra Danmark
Friday the 13th: The Game

Friday the 13th: The Game er survival horror videospil udviklet af IllFonic, og udgivet af Gun Media. Spillet er baseret på filmserien af samme navn, der er ejet af Paramount Pictures. Det blev udgivet digitalt den 26. maj 2017  og senere udgivet den 13. oktober 2017 fysisk  til Microsoft Windows, PlayStation 4, og Xbox One. En Nintendo Switch-version blev udgivet 13. august 13 2019.

Spillet er et asymmetrisk multiplayer spil, hvor syv spillere kontrollere Camp Crystal Lake-lejrlederne mod en spiller der styrer Jason Voorhees. Det er et semi-open world spil, hvor spillere kan udforske verdenen.

Referencer 

Computerspil fra 2017
Norrporten

Norrporten var et svensk ejendomsselskab med hovedsæde i Sundsvall, Sverige. Norrporten ejede cirka 140 ejendomme i Sundsvall, Luleå, Umeå, Gävle, Uppsala, Örebro, Linköping, Jönköping, Växjö, Helsingborg, Stockholm, København og Hamborg med en total værdi omkring 20 mia. kr.

Selskabet kom i stand under 90’ernes bankkrise som et datterselskab af Securum AB. Norrporten blev grundlagt i 1994 for at forvalte en ejendomsportefølje i Norrland, som den daværende Nordbanken overtog efter en konkurs. Samme år blev virksomheden noteret på børsen i Stockholm.

Virksomheden var etableret i det sydlige og centrale Sverige samt i København og Hamborg. I København, ejede selskabet ejendomme i indre by, Kalvebod Brygge og Ørestad til en samlet værdi på ca. 3,2 mia. kr. I Hamburg byggede selskabet kontor i HafenCity.

Den 30. juni 2016 blev Norrporten overtaget af det svenske ejendomsselskab Castellum for 8,4 milliarder kr.

Miljøbevidsthed 
Norrporten er ISO 14001 certificeret og den årlige sammenlignende undersøgelse om bæredygtighed blandt ejendomsselskaber i verden, GRESB – Global Real Estate Sustainability Benchmark, placerer i 2015 Norrporten blandt de virksomheder, der har gjort størst fremskridt i deres arbejde med bæredygtighed.

I 2014 blev Norrporten præmieret af HOFOR for at undgå energispild og reducere CO2 udledning.

Referencer

Noter 

Ejendomsselskaber i Danmark
Massevoldtægt i krigssituationer

Massevoldtægt betegner voldtægt begået af en stor gruppe gerningsmænd i fællesskab.

Massevoldtægt forekommer hyppigt i forbindelser med krige. Ifølge lektor i statskundskab på Aarhus Universitet Carsten Bagge Laustsen, som har forsket i brugen af massevoldtægter som våben i forbindelse med krigshandlinger, anvendes massevoldtægt i krigssituationer som middel til at undergrave modstanderens identitet:
"Massevoldtægterne skal ses som et element i en etnisk udrensning. Det handler om destruktion af andre grupper. Krig handler ikke bare om territorier, men også om at dominere og opløse andre etniske grupper, religioner og identiteter."
Han uddyber dette med, at det har en nedbrydende virkning på de(n) ramte kvinde(r), ægtefælle(r) og familie(r).

Noter

Eksterne henvisninger 

 "massevoldtægt" (Den danske ordbog)

Ord og vendinger
Krig
Seksualforbrydelser
Boxit

BOXIT er en privatejet virksomhed, der beskæftiger sig med udlejning af depotrum og containere. Med sine cirka 13.800 depotrum samt 6.000 containere er firmaet Danmarks førende udbyder inden for sit felt. BOXIT har hovedsæde i Aalborg og ti afdelinger fordelt over Fyn og Jylland.

Baggrund 
Boxit blev stiftet i 2003. Containerafdelingen kom til i 2010, og henvender sig både til private og erhverv. Sortimentet er i dag udvidet til at omfatte både udlejning og salg af nye containere i størrelserne 10, 20 og 40 fod. Dertil kommer en del køle-/frysecontainere samt diverse specialcontainere - blandt andet sidedørscontainere og fyrværkericontainere.

Afdelinger 
Åbning af de forskellige BOXIT-afdelinger:
 2003 Aarhus V
 2005 Odense M
 2005 Aalborg Ø
 2007 Nørresundby
 2008 Esbjerg
 2009 Kolding
 2009 Aarhus N
 2009 Odense C
 2009 Hjørring
 2011 Risskov
 2019 Aalborg C

Referencer 

Etableret i 2003
Virksomheder i Aalborg
Udlejningsvirksomheder i Danmark
John Stones

John Stones (født 28. maj 1994 i Barnsley) er en engelsk fodboldspiller, der spiller som central forsvarsspiller hos Premier League-klubben Manchester City, som han skiftede til 9. august 2016, efter at han har spillet for Everton siden januar 2013, hvor han kom til fra Barnsley, der havde været hans klub de første to år af sin seniorkarriere.

Referencer

Eksterne henvisninger 

Personer fra Barnsley 
Fodboldspillere fra England
Fodboldspillere fra Barnsley F.C.
Fodboldspillere fra Everton F.C.
Fodboldspillere fra Manchester City F.C.
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Frederik Vilhelm 1. af Slesvig-Holsten-Sønderborg-Beck

Frederik Vilhelm 1., Hertug af Slesvig-Holsten-Sønderborg-Beck (2. maj 1682 – 16. juni 1719) var den tredje hertug af Slesvig-Holsten-Sønderborg-Beck fra 1689 til 1719. 

Han var søn af hertug August af Slesvig-Holsten-Sønderborg-Beck og dermed tiptipoldebarn af kong Christian 3. af Danmark. Han gjorde karriere i den kejserlige hær, hvor han blev feltmarskal. Han blev efterfulgt som hertug af sin farbror, Frederik Ludvig.

Biografi 
Frederik Vilhelm blev født den 2. maj 1682 som andet barn og eneste søn af hertug August af Slesvig-Holsten-Sønderborg-Beck i hans ægteskab med Hedvig Louise af Lippe-Alverdissen. Huset Slesvig-Holsten-Sønderborg-Beck var en sidelinje af det oldenborgske kongehus, der nedstammede fra Christian 3. og var opkaldt efter slægtens stamsæde, riddergodset Haus Beck i Westfalen.

Hertug August døde i 1689, hvorefter Frederik Vilhelm efterfulgte ham som hertug. Frederik Vilhelm konverterede til den romersk-katolske kirke og blev feltmarskal i den kejserlige hær. Han solgte også slægtens stamsæde Haus Beck til sin fætter, Frederik Vilhelm.

Hertug Frederik Vilhelm faldt som 37-årig den 16. juni 1719 i Slaget ved Francavilla på Sicilien under Kvadrupelalliancekrigen. Eftersom han døde uden mandlige arvinger, blev han efterfulgt som hertug af sin farbror, Frederik Ludvig.

Ægteskab og børn 
Frederik Vilhelm giftede sig i 1708 i Piemonte med Marie Antonie Josefa Isnardi di Castello di Sanfre (1682–1732/62), datter af Grev Antonio Emanuele di Sanfré. Der blev født flere børn i ægteskabet, hvoraf imidlertid kun to døtre overlevede til voksenalderen:

 Maria Anna Leopoldine (2. august 1717–7. februar 1789), gift med Emanuel de Souza y Calharis (1705–1759). Ægteskabet grundlagde familien de Souza-Holstein.
 Johanna Amalie (3. december 1719–30. oktober 1774), gift med hofbygmester Emanuel Silva-Tarouca (1691-1771)

Litteratur

Eksterne links 
 Hans den Yngres efterkommere 

Sønderborgske fyrstelige
Hertuger af Slesvig-Holsten-Sønderborg-Beck
Huset Oldenburg
Parti af Østerbro i morgenbelysning

Parti af Østerbro i morgenbelysning er et maleri af Christen Købke  fra 1836. Maleriet viser den landlige Østerbrogade omgivet af nogle  fornemme landejendomme, Rosendal og Petersborg. Nogle skovserkoner har  taget et hvil på deres vej fra fiskerlejet  Skovshoved ind til byen for  at sælge fisk; og søndagsklædte  bønder er på udflugt til København i  hestevogn, midt på vejen går nogle køer på vej til fælleden; og nogle  promenerer i skyggen langs  husene.

Eksterne henvisninger 
 Christen Købke: Parti af Østerbro i morgenbelysning - Statens Museum for Kunst 
 Kunstindeks Danmark & Weilbachs kunstnerleksikon

Malerier af Christen Købke
Malerier fra 1836
Malerier fra Statens Museum for Kunst
Neukirchen (Østholsten)

Neukirchen er en by og kommune i det nordlige Tyskland, beliggende i Amt Oldenburg-Land under Kreis Østholsten. Kreis Østholsten ligger i den østlige del af delstaten Slesvig-Holsten.

Geografi 
Neukirchen er beliggende i landskabet Wagrien ud til Østersøen, som den mod øst har en 5,6 km lang strand til. I kommunen ligger landsbyerne og bebyggelserne Bürau, Georgshof, Godderstorf, Klingstein, Kraksdorf, Löhrstorf, Michaelsdorf, Meeschendorf, Meeschendorfer Weide, Ölendorf, Ostermade, Sahna, Satjewitz, Seekamp, Sütel og Wulfshof.

Eksterne kilder/henvisninger 

 Byens side   på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Østholsten
Tofaş

Tofaş ("Türk Otomobil Fabrikası Anonim Şirket") er en tyrkisk bilfabrikant, som blev grundlagt i 1968 som et joint venture mellem Koç Holding og Fiat S.p.A. Begge parterne ejede hver over en tredjedel af firmaet.

Grundstenen til fabrikken i Bursa blev lagt den 4. april 1969, og den blev indviet den 12. februar 1971. Fabrikken var oprindeligt beregnet til en produktion på 20.000 biler årligt, og havde i starten 1.000 medarbejdere. I årene 2011 og 2012 blev der ved en svingende produktionsmængde mellem 80 % og 60 % fremstillet ca. 300.000 hhv. 250.000 biler om året, hvoraf en tredjedel var lette erhvervskøretøjer og 60 % blev eksporteret.

Licensproduktion for Fiat 
Fra starten fremstillede Tofaş biler fra den italienske bilfabrikant Fiat på licens. Den første model var baseret på Fiat 124, og blev under navnet Tofaş Serçe bygget frem til 1994. Senere blev også Fiat 131 bygget på licens under navnene Şahin (basismodel), Kartal (stationcar) og Doğan (luksusmodel). En modificeret version af Şahin blev frem til 2010 produceret af det etiopiske Holland Car under navnet DOCC 1600 cc.

Bortfald af mærket Tofaş 
I dag sælges ingen bilmodeller under varemærket Tofaş længere. Dog fremstiller fabrikken stadigvæk Fiat Siena og Fiat Marea. Produktionen af Fiat Palio og Fiat Albea sluttede i 2011.

Forskning og udvikling 
I 1994 grundlagde Tofaş et center for forskning og udvikling, som i 2006 udviklede en fælles bil til Fiat og PSA og senere også en ny Fiat Doblò, som også blev solgt som Opel og Vauxhall. For General Motors blev det den nye generation af Combo. Den førstnævnte model kom på markedet som Peugeot Bipper, Citroën Nemo og Fiat Fiorino. Begge modeller blev valgt til Van of the Year.

Engagement 
Firmaet engagerer sig i motorsport gennem Fiat Motorsports Turkey eller Tofaş Rally, og støtter projekter relateret til ungsport (basketball, bordtennis og volleyball).

Fabrikken har siden november 1998 været certifieret efter ISO 14001 (miljøbeskyttelsesretningslinjer), og kunne i januar 2002 smykke sig med en forlængelse af denne certificering. I lavt styktal er Tofaş-bilerne også blevet solgt i Tyskland gennem en forhandler i Frankfurt.

Modeller

Tofaş (Fiat-licens) 

 Murat 124 (1971−1976)
 Murat 131 (1977−1981)
 Serçe (1983−1994)
 Şahin / Kartal / Doğan (1981−2002)

Fiat 
 Siena / Palio (1998−2002)
 Albea / Siena / Palio (2002−2011)
 Marea (1996−2007)
 Linea (2007−)
 Fiorino III / Qubo (2008−)
 Doblò I (2000−2009)
 Doblò II (2009−)

Desuden blev Fiat-modellerne Tipo, Tempra, Marea, Uno, Brava, Stilo og Bravo monteret.

Citroën 
 Nemo (2008−)

Opel 
 Combo D (2011−)

Peugeot 
 Bipper (2008−)

Referencer

Eksterne henvisninger 

 Tofaş  (på tyrkisk)

Virksomheder fra Tyrkiet
Bilproducenter
Fiat
Etableret i 1968
Frederikke Thomassen

Frederikke Thomassen  (2. juni 1996) er en dansk barneskuespiller, der har været med i en række film og tv-produktioner, mest markant i Tempelriddernes skat-serien.

Filmografi 
Sprængfarlig bombe (2006)
Tempelriddernes skat (2006)
Tempelriddernes skat II (2007)
Tempelriddernes skat III (2008)
2900 Happiness (tv-serie, 6 episoder, 2008)
Den skaldede frisør (2012)
Fasandræberne (2014)

Eksterne henvisninger 
 

Skuespillere fra Danmark
SPIP

SPIP er en danskudviklet software, som anvendes til at arbejde med billeder fra avanceret mikroskopiudstyr, f.eks. SPM, SEM, TEM, mv.

Programmet henvender sig især til brugere af scanning-sondemikroskoper (SPM), som er en meget følsom mikroskoptype, der muliggør topografiske afbildninger af overflader af meget små emner, helt ned i mikro- og nanoskala. Programmet bruges til at forbedre mikroskopi-billederne, lave detaljerede analyser af data og til at eksportere resultaterne til forskningsrapporter og lignende.

F.eks. er det ikke ualmindeligt, at de billeder, som SPM mikroskoperne genererer, indeholder målefejl i form af unøjagtigheder i instrumentet eller påvirkning fra ydre forhold f.eks. temperatur. Programmet kan ved hjælp af avancerede algoritmer udbedre de unøjagtigheder og dermed opnå større præcision i måleresultaterne, end mikroskopet selv kan levere.

Programmet anvendes i dag overalt i verden, hvor der foregår nanoteknologisk forskning med anvendelse af SPM, både på tekniske forskningsinstitutter, målelaboratorier og til industriel forskning. Derudover finder SPIP hyppig anvendelse hos mikroskopi-producenter til kalibrering og kvalitetssikring af instrumenterne.

SPIP var oprindelig en udløber fra et PhD projekt hos IBM Danmark og DTU i Lyngby i starten af 1990'erne og var tænkt som et billedbehandlingsprogram til SPM, men har senere udviklet sig til også at kunne anvendes til andre mikroskopi-typer, bl.a. SEM, TEM, profilometre og interferens mikroskoper.

SPIP sælges, supporteres og videreudvikles af det dansk-baserede firma Image Metrology A/S, som igennem en årrække har specialiseret sig indenfor avanceret software til nano-teknologi, -mikroskopi og relaterede brancher.

Eksterne kilder og henvisninger

Nanoteknologi
Software
Scanning-sondemikroskopi
Johan Fredrik Lampe

Johan Fredrik Lampe (født 1811, død 1888) var en norsk præst med teologisk eksamen fra 1834. I 1849 blev han sognepræst i Kolvereid, og var fra 1853 provst i Namdal. Han blev sognepræst i Tysnes i 1856, og fra 1869 var han præst i Bamle. Han er kendt for værket Bergens Stifts Biskoper og Præster efter Reformationen. Biografiske Efterretninger., udgivet posthumt af præsten Daniel Thrap (Cammermeyers Boghandel 1895).

Referencer 

Præster fra Norge
Sofienberg kirke

Sofienberg kirke ligger på Sofienberg i Oslo, med adresse Rathkes gate 18.

Den er en treskibet langkirke i tegl fra 1877. Kirken havde oprindelig ca. 1000 pladser, men i dag er der cirka 500 siddepladser. Altertavlen, som viser Kristus på korset, er malt af Otto Sinding i 1879. Kirken har glasmalerier ved hovedindgangen, af Maria Vigeland (1951) og på sydvæggen, af Enevold Thømt (1920). Orgelet fra 2014 fra det tyske orgelbyggerfirma Eule har 42 stemmer. Kirken er kendt for at have god akustik og er en attraktiv koncertarena i Oslo Øst. 

Kirken hed oprindelig Paulus kirke og blev bygget til Paulus menighed. Da Paulus kirke på Grünerløkka stod færdig i 1892, blev menigheden delt og kirken og menigheden fik navnet Petrus indtil navnet i 1962 blev ændret til Sofienberg. 

Kirken ligger i Sofienbergparken. Parken var fra 1858 kirkegård. Kirkegården blev nedlagt vest for kirken i 1920, øst for kirken i 1931. 

Indenfor menighedsgrænserne boede der 11063 mennesker 1. januar 2005.

Kulturminde 
Sofienberg kirke er et kulturminde og har nummer 85508 i Riksantikvarens kulturmindebase.

Kirker i Oslo
Thomas von Westen

Thomas von Westen (født den 13. september 1682 i Trondheim, død den 9. april 1727) var en norsk præst og missionær, kaldt Samernes apostel. 

Von Westen var sognepræst i Veøy og en af de såkaldte syvstjerner, en kreds af præster i Romsdalen som var blevet grebet af pietismen. Kong Frederik IV af Danmark tilhørte samme bevægelse og besluttede sig for at indlede en missionsvirksomhed blandt samerne i Nordnorge, for hvilken Thomas von Westen blev bestyrer 1716. Von Westen gjorde tre missionsrejser op til Finnmark, lod bygge flere kapeller og skolehuse og ansatte lærere for samerne.

År 1717 indrettede von Westen et seminarium i Trondheim for uddannelse af samisksprogede præster og lærere. Dette kom til at tjene som forbillede fr sameskoler og kateketundervisning i Sverige.

I november 1722 var Thomas von Westen i Rana på sin tredje og sidste missionsrejse. Han indgik da en aftale med samerne i området om at de sammen med den finske missionær Arvid Bistock skulle bygge et kapel ved Vilasundet i den øverste del af Umeälven. Vila kapel stod færdig senest 1725 og havnede efter rigsgrænsens fastlæggelse 1751 på den svenske side.

Referencer 

Præster fra Norge
Nordmænd i 1700-tallet
Alumni fra Københavns Universitet
Personer fra Trondheim
Public Relations Global Network

Ifølge World PR Report er Public Relations Global Network (PRGN) et de fire største PR-netværk i verden.  PRGN består af næsten 50 bureauer, der opererer på mere end 80 markeder rundt omkring i verden og leverer public relations services til mere end 1.000 kunder. Netværket startede i 1992 i Phoenix, Arizona (USA).

Historik 
 Etableret i 1992 som „The Phoenix Network“ (kun medlemmer fra USA) i Phoenix, Arizona
 2001/2 De første europæiske medlemmer kommer til fra Frankrig, Tyskland og Storbritannien
 2002 Nyt navn „Public Relations Global Network“ (PRGN)
 2004 Bureauet i Australien bliver medlem
 2005 Bureauet fra Mexico kommer med
 2007 Afrika (Sydafrika) og Sydamerika (Brasilien) er med om bord 
 2008 Den første asiatiske partner (fra Singapore) bliver medlem
 2017 50 medlemmer på alle 6 kontinenter

Lederskab 
Public Relations Global Network er baseret på privatejede medlemsvirksomheder og har ikke noget hovedkontor. Hvert år vælger netværket en ny administrerende direktør. I øjeblikket er Christina Rytter fra Scandinavian Communications, København, Danmark.

Eksterne henvisninger 
 Christina Rytter, LinkedIn: Derfor virker PRGN (dansk)
 Netzwerke inhabergeführter Agenturen: Unternehmer versus Manager, PR Report marts 2015, S. 22ff. (tysk)
 Global PR networks make gains in size, revenues, O’Dwyer’s, juni 2014, S. 16f. (engelsk)
 Global PR networks gain revenues, change strategy, O’Dwyer’s, juni 2013 (engelsk)
 New frontiers, markets emerge on global PR stage, O’Dwyer’s, juni 2010, volume 24 No. 6 (engelsk)
  Officielle hjemmeside Public Relations Global Networks (engelsk)
 Interview med den tidligere præsident PRGN (engelsk)
 Public Relations Global Network welcomed three new member firms at its 25th anniversary meeting in Kyoto, Japan (engelsk)

Referencer 

Medievirksomheder
Etableret i 1992